Manises es beneficia d'una subvenció de més de 200.000 € per a millorar la ciberseguretat del sector públic
20 de juny de 2023

Manises, 19 de juny de 2023. L'Ajuntament de Manises ha sigut beneficiari del programa d'ajudes a municipis destinades a la Transformació Digital i Modernització de les Administracions de les Entitats Locals en el marc del Pla de Recuperació, Transformació i Resiliència (PRTR), convocades pel Ministeri de Política Territorial (PRTR), mitjançant l'Ordre TER/836/2022, d'1 de setembre.

El cost total de projecte és de 272.043,78 €, amb una subvenció concedida de 216.291,23 €

El consistori maniser, conscient de la necessitat d'avançar cap a un model de ciutat connectat amb la ciutadania, a través de l'automatització, i garantint la seguretat de la informació, desenvolupa un projecte prioritari, enquadrat dins del Component 11, Inversió 3, del PRTR, gestionat pel Ministeri de Política Territorial.

Amb aquest projecte, aquesta administració pretén complir amb els objectius alineats amb l'Estratègia Nacional de Ciberseguretat que contemplen la millora en seguretat i resiliència de les xarxes i els sistemes d'informació i comunicacions del sector públic i dels serveis essencials i la cultura i el compromís amb la ciberseguretat i potenciació de les capacitats humanes i tecnològiques.